Pyotr Vasilevskiy. Pyotr Petrovich Vasilevskiy (; 1956-yil 29-iyun – 2012-yil 9-yanvar) belaruslik futbol murabbiyi va sobiq futbolchisi. U vafotigacha qurilish xavfsizligi kompaniyasida ishlagan. Futbolchilik faoliyati. Minskdagi „Spartak“ futbol maktabining tarbiyalanuvchisi, birinchi murabbiy Sergey Aleksandrovich Ustinovich. Keyinchalik murabbiy Pyotr Leonid Andreyevich Lapunov qo'l ostida, SDUSHOR-5 sport maktabida mashgʻulot oʻtkazgan. Pyotr 1973-yilda Minskning „Dinamo“ jamoasida oʻynay boshlagan. Vasilevskiy faoliyatini katta qismida Minsk jamoasida (1973—1979, 1980—1984) oʻynagan. 1979-yilning avgust oyida „Paxtakor“ jamoasi aʼzolari aviahalokatda vafot etgach, ushbu jamoa safiga o'tgan va mavsumning qolgan qismini shu yerda oʻtkazgan. Qisqa vaqt ichida belaruslik futbolchi darhol nafaqat jamoada, balki oʻzining xushchaqchaq feʼl-atvori va eng muhimi oʻyin uchun kerakli aniq uzatmalari, tezkor, oldindan aytib boʻlmaydigan harakatlari va kuchli, aniq zarba berish qobiliyati uchun ham muxlislar ko'nglida oʻziga xos oʻrin oldi. 1985-yilgi mavumda SSSR ikkinchi ligasining 5-zonasidagi Dneprning Mogilev jamoasida faoliyatini yakunlagan. U kuchli va aniq zarbasi bilan ajralib turargan. SSSR chempionatida ikkita xet-trik muallifi. Pyotr 1989—1991-yillarda KIM (Vitebsk) klubini boshqargan, keyinchalik esa qisqa muddat hakamlik qilgan. 2000-yillarning oxirida u Belarus yoshlar terma jamoasiga ustozlik qilgan. 2011-yilda Minsk chempionatida oʻynaydigan „Nika“ klubida bosh murabbiy vazifasida ishlagan.